stanford-oval/wikipedia huggingface dataset:
Rimé (buddhalaisuus)

Rimé (tiibetiksi རིས་མེད་; kiinaksi perinteisin merkein 利美運動, lìměi yùndòng), tai rime, on käsite buddhalaisuudessa, jonka mukaan buddhalaisuutta voi harjoittaa ilman sitoutumista mihinkään tiettyyn koulukuntaan. Sananmukaisesti se tarkoittaa puolueetonta.
Ensimmäinen rimé-periaatetta noudattanut buddhalainen on perinteen mukaan Jonang Kunga Drolchok 1500-luvulla.
Rimén tarkoitus ei ole yhdistellä useampia eri koulukuntia yhdeksi oikeaksi tavaksi harjoittaa buddhalaisuutta, vaan ennemminkin käsitellä eri perimyslinjoja tasapuolisesti ja tarjota harjoittajalle useampi eri vaihtoehto. Yhtenä tavoitteena on tunnistaa eri koulukuntien hyvät käytännöt ja monipuolinen lähestymistapa.
Rigveda

Rigveda (devanagari: ऋग्वेद; IAST: Ṛgveda, eli  ṛc säkeet +  tieto) on kokoelma varhaisia intialaisia uskonnollisia hymnejä.
Rigvedaa pidetään vanhimpana Intian pyhänä tekstinä. Se säilyi pitkään suullisessa muodossa, ja se lienee alkujaan laadittu Punjabissa myöhäispronssikaudella joskus 1700–1000 eaa., aikana jolloin arjalaiset levittäytyivät Intiaan. Lopullisen asunsa teos saavutti ehkä 700–600 eaa.
Rigvedassa ja Iranin varhaisissa kirjoituksissa Avestassa on samoja piirteitä. Rigvedassa esiintyy tulenjumala Agni ja pääjumala Indra, Mitra-Varuna ja monia muita jumaluuksia. Rigvedassa mainitaan myös juoma soma.
Monet Rigvedan hymnit käsittelevät uhrirituaaleja.
Kirjallisuutta

Rigveda: Valikoima muinaisintialaisia hymnejä.  Suomentanut Klaus Karttunen. Helsinki:  Yliopistopaino, 2003.  ISBN 951-570-548-7.
Aiheesta muualla

Kuvia tai muita tiedostoja aiheesta Rigveda Wikimedia Commonsissa
Teksti sanskritiksi Wikisourcessa
Teksti mp3-muodossa gatewayforindia.com -verkkosivustolla
Griffith translation (englanniksi)
Rig Veda Interpretation, (Sri Aurobindo Kapali Sastry Institute (Arkistoitu – Internet Archive) (englanniksi)
Renesas Electronics

| Renesas Electronics |
| --- | --- |

Yritysmuoto:  pörssiyhtiö
Osake:  TYO: 6723
ISIN:  JP3164720009
Perustettu:  2003
Kotipaikka:   Japani
Toimiala:  Puolijohdeteollisuus
Kotisivu:  www.renesas.com
Infobox OKVirheellinen NIMI-arvo: 
Renesas Electronics Corporation (jap. ルネサス エレクトロニクス株式会社, Runesasu Erekutoronikusu Kabushiki Gaisha) on japanilainen puolijohteiden ja elektroniikan valmistaja.
Vuonna 2003 Hitachi ja Mitsubishi Electric perustivat yhteisyrityksen nimellä Renesas Technology. Nimi muodustuu sanoista Renaissance Semiconductor for Advanced Solutions.
Vuonna 2010 yhtiö yhdistyi NEC Electronicsin kanssa ja nimi vaihtui muotoon Renesas Electronics.
Yhtiö osti Nokian langattomien modeemien liiketoiminnan vuonna 2010.
Vuonna 2013 Broadcom osti Renesas Mobile Europen.
Yritys on ollut maailman suurin autoteollisuuden puolijohdevalmistaja vuonna 2014 Gartnerin mukaan.
Vuonna 2016 yhtiö sopi ostavansa Intersil Corporation -yhtiön, jonka kauppas valmistui helmikuussa 2017. Syyskuussa 2018 yhtiö kertoi ostavansa yhdysvaltalaisen Integrated Device Technologyn (IDT) 6,7 miljardin dollarin hintaan. IDT:n kauppa valmistui maaliskuussa 2019.
Tuotteet

Yhtiö valmistaa useita eri suorittimia ja mikrokontrollereita käytettäväksi autoteollisuudessa ja sulautetuissa järjestelmissä.
SuperH
V850
M32R
Hitachi H8
Käännös suomeksi
Roberto Alcaide

Roberto Alcaide vuoden 2006 MM-kilpailuissa.
Roberto Alcaide García (s. 22. maaliskuuta 1978 Madrid) on espanjalainen pyöräilijä. Hänen luokituksensa pyöräilyssä on C4/LC2. Roberto Alcaide García kilpaili vuoden 2004 kesäparalympialaisissa ja voitti LC2-kilpailun.
Rewrite

| ”Rewrite” Asian Kung-fu Generation |
| --- | --- | --- |

Singlen tiedot
 Albumilta: Sol-fa
 Julkaistu: 4. elokuuta 2004
 Tekijä(t): Masafumi Gotō (san.)
 Tuottaja(t): Asian Kung-fu Generation
 Tyylilaji: J-rock, voimapop
 Kesto: 03.47
 Levy-yhtiö: Ki/oon Records
Asian Kung-fu Generationin muut singlet
| ”Loop & Loop” 2004 | ”Rewrite” 2004 | ”Kimi no Machi Made” 2004 |
Rewrite (リライト, Riraito) on japanilaisen musiikkiyhtye Asian Kung-fu Generationin viides single, joka julkaistiin 4. elokuuta 2004. Se on peräisin albumilta Sol-fa. Se on Fullmetal Alchemist -animesarjan alkutunnus.
Kappaleet

Kaikki kappaleet sanoittanut Masafumi Gotō.
Rewrite (リライト, Riraito)
Yūgure no Aka (夕暮れの紅, Yūgure no Aka)
Kokoonpano

Masafumi Gotō – laulu, kitara
Kensuke Kita – kitara, taustalaulu
Takahiro Yamada – basso, taustalaulu
Kiyoshi Ijichi – rummut
Kokoonpano > Tuotanto

Asian Kung-fu Generation – tuottaja
Kenichi Nakamura – äänittäjä
Tōru Takayama – miksaaja, äänittäjä
Mitsuharu Harada – masterointi
Yūsuke Nakamura – kansitaide
Roberto Augusto DaMatta

Roberto DaMatta  (s. Niterói, 29. heinäkuuta 1936) on tunnettu brasilialainen antropologi. Hänen tutkimuksensa keskittyvät antropologiaan, sosiologiaan sekä valtiotieteeseen.
Roberto Antonio Dávila Uzcátegui

Roberto Antonio Dávila Uzcátegui (6. marraskuuta 1929 Mérida – 25. lokakuuta 2021 Caracas) oli venezuelalainen roomalaiskatolinen piispa. Hänet vihittiin papiksi 31. lokakuuta 1954 ja nimitettiin San Fernando de Apuren prelaatiksi sekä Aurusulianan titulaaripiispaksi 23. kesäkuuta 1972. Piispaksi vihkiminen seurasi 10. syyskuuta. Pääkonsekraattorina toimi Antonio del Giudice, jota avustivat Angel Pérez  Cisneros ja Domingo Roa Pérez.
12. marraskuuta 1974 Dávila Uzcátegui nimitettiin San Fernando de Apuren piispaksi, jona hän toimi, kunnes erosi 23. kesäkuuta 1992 ja sai nimityksen Caracasin vihkipiispaksi sen Arindelan titulaaripiispaksi. Hän jäi eläkkeelle 12. joulukuuta 2005.
Raatteen vartiomuseo

| Raatteen vartiomuseo |
| --- | --- |
 Raatteen vartiomuseo kesällä 2019
Tyyppi:  Sotahistoriallinen museo, paikallismuseo 
Sijainti:  Raatteentie 183, 89800 Suomussalmi kk
Perustettu:  1988
Koordinaatit:  64°48′29″N, 29°40′41″E
 fiRaatteen vartiomuseo 
  
Raatteen vartiomuseo on vuonna 1988 perustettu museo Raatteentiellä, lähellä Suomen itärajaa.
Rajavartiointi Suomussalmella sai alkunsa maaliskuussa 1918, kun paikallisesta suojeluskuntaosastosta komennettiin yhdeksän miestä vartioon Raatteen Raatevaaralle. Tämä yhdeksän miehen ryhmä majoittui Iikkala-nimiseen taloon ja heidän tehtävänä oli kylän ja kyläläisten suojelu.
Rajojen vartiointi kuului aluksi puolustusvoimille rajavartiolaitoksen perustamiseen 21.maaliskuuta 1919 saakka. Varsinainen rajavartioasema, eli nykyinen vartiomuseo valmistui vuonna 1923. Rakennustyöstä vastasi suomussalmelaiset Kurimon veljekset. Rakennukseen kuului vartiopäällikön asunto, keittiö, toimisto ja miehistötupa. Raatteen vartiomuseo on ennen sotia rakennetuista vartioasemista ainoa Suomessa, joka on säilynyt meidän päiviimme asti. Talvisodan syttyessä suomalaiset joutuivat vetäytymään nopeasti, eivätkä he ehtineet polttaa rakennusta. Rakennus oli rajavartioston käytössä vuoteen 1958 saakka, jolloin toiminta siirtyi viereen rakennettuun uuteen rakennukseen, lukuun ottamatta muutaman kuukauden jaksoa uuden rakennuksen remontin aikana. Uusi vartioasema oli käytössä 31.12.2010 saakka, jolloin asema muutti Ämmänsaareen.
Ajatus museon perustamisesta syntyi 1980-luvulla Kainuun rajavartiostokillan Suomussalmen osaston piirissä. Avajaisia oli todistamassa parisataapäinen vierasjoukko 9.6.1988. Ennen museointia vartioasema ehti toimia myös perheasuntona.
Kuvia

Yleiskuvaa kesältä 2019
Vartiopäällikön asunto
Aiheesta muualla

Kuvia tai muita tiedostoja aiheesta Raatteen vartiomuseo Wikimedia Commonsissa
Raatteen vartiomuseo Suomussalmen kunnan sivuilla (Arkistoitu – Internet Archive)
Raatteen vartiomuseo, Kainuun paikallismuseoita ja kulttuuriympäristökohteita -portaalissa
Roberto Balado

Roberto Balado (vasemmalla) ottelee Arnold Vanderlydeä vastaan Berliinissä vuonna 1990.
Roberto Balado Méndez (15. helmikuuta 1969 – 2. heinäkuuta 1994) oli kuubalainen nyrkkeilijä. Balado voitti kultaa Barcelonan kesäolympialaisissa 1992. Val Barker -palkinto, tunnustus olympialaisten teknisimmälle ottelijalle, myönnettiin myös Baladolle. Balado voitti nyrkkeilyn maailmanmestaruuden kolme kertaa (Moskova 1989, Sydney 1991 ja Tampere 1993) ja Kuuban mestaruuden viidesti.
Käännös suomeksi
Raatolampi (Konnevesi)

| Raatolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°32′33″N, 26°18′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Liesveden alue (14.36)
Laskuoja:  oja Rääsynjokeen 
Järvinumero:  14.367.1.005
Mittaustietoja
Pinnankorkeus:  109,8 m  
Pituus:  240 m  
Leveys:  170 m  
Rantaviiva:  0,646 km  
Pinta-ala:  2,205 ha  
Saaria:  ei saaria 
 fiRaatolampi 
Raatolampi  on Keski-Suomessa Konnevedellä Sauvonniemen lähellä sijaitseva lampi.
Maantietoa

Lammen pinta-ala on 2,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Liesveden alueella (14.36), jonka Sulvallinjoen valuma-alueeseen (14.367) se kuuluu. Lammen vedenpinnan korkeus on 109,8 metriä mpy.
Richard Burgi

| Richard Burgi |
| --- | --- |
 Richard Burgi vuonna 2019.
Henkilötiedot
Syntynyt: 30. heinäkuuta 1958 (ikä 66) Montclair, New Jersey
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Richard Burgi (s. 30. heinäkuuta 1958 Montclair, New Jersey) on yhdysvaltalainen televisio- ja elokuvanäyttelijä.
Burgi syntyi ja varttui Montclairissa, New Jerseyssä. Hän on työskennellyt televisiomaailmassa 1980-luvun lopulta alkaen. Hänen ensimmäinen vakituinen roolinsa oli NBC:n Another World -sarjassa, jossa hän esitti Chad Rolloa. Sittemmin hän on esiintynyt useissa televisiosarjoissa, kuten As the World Turns (Glenn Harrington joulukuusta 1988 huhtikuuhun 1989), 24, Firefly, Pahan tytär, CSI, Poliisipäällikkö Mannion, Matlock, Vain yksi elämä, Amyn lailla, Vartija (pääosa), Ammu vaan!, Seinfeld, Täydelliset naiset ja Harper’s Island.
Burgilla on ollut rooleja elokuvissa Lainakengissä, Taalat taskuun, Dick & Jane, Cellular, Shanghai Red ja Hostel: Part II.
Burgi meni naimisiin Lori Kahnin kanssa vuonna 1995 ja heillä on kaksi poikaa, mutta he ovat myöhemmin eronneet.
Aiheesta muualla

Richard Burgi Internet Movie Databasessa. (englanniksi)
Richard Burgi Biography (1958-) Film Reference. Viitattu 26.8.2023. (englanniksi)
Pokki

Pokki on suomalainen sukunimi, joka on muun muassa seuraavilla henkilöillä:
Erkki Pokki (1938–2014), kunnan- ja kaupunginjohtaja
Niklas Pokki (s. 1976), pianisti ja pianopedagogi
Pertti Pokki (s. 1950), kosketinsoittaja ja laulaja
Ulla Lanning (o.s. Pokki, s. 1935), pikajuoksija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Raparperipiirakka

Kotitekoinen raparperipiirakka, jonka päällä on taikinaristikko.
Raparperipiirakka on piirakka, joka täytetään raparperilla. Siihen saatetaan lisätä myös hedelmiä, kuten mansikkaa, vadelmaa tai omenaa. Piirakan pohjaksi sopii murotaikina.  Piirakan täytteeseen voidaan laittaa ranskankermaa tai kermaviiliä.
Piirakan kanssa sopii hyvin lasi maitoa, sillä raparperin sisältämä oksaalihappo sitoo kalsiumia.
Aiheesta muualla

Kuvia tai muita tiedostoja aiheesta Raparperipiirakka Wikimedia Commonsissa
Raparperipiirakka Ohjeet
Roger Laurent

| Roger Laurent> Henkilötiedot |
| --- | --- |
Kansalaisuus:   Belgia
Formula 1 -ura
Aktiivivuodet:  1952
Talli(t):  HWM, Ferrari (yksityinen)
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Belgian Grand Prix 1952
Viimeinen kilpailu:  Saksan Grand Prix 1952
Roger Laurent (21. helmikuuta 1913 Liège, Vallonia, Belgia – 6. helmikuuta 1997 Uccle, Bryssel, Belgia) oli belgialainen F1-kuljettaja.
Viisinkertainen moottoripyöräsarjan mestari Laurent tutustui nelipyöräisillä kilpa-autoilla ajamiseen Formula 2-sarjassa, jossa ajoi Veritaksen autoilla vuonna 1949. Vuonna 1950 hän ajoi Chimayn kilpailussa kolmanneksi ja seuraavana vuonna samassa kilpailussa johti kilpailun alkupuolella, kunnes pyörähti ja sijoittui lopulta seitsemänneksi.
Laurent osallistui F1-sarjan ulkopuoliseen Albin -osakilpailuun vuonna 1951 Talbot-Lagon autolla, jossa sijoittui seitsemänneksi. Varsinaisesti F1-sarjaan Laurent osallistui kaudella 1952 kahden osakilpailun verran. Hän oli parhaimmillaan Ferrarin autolla kuudes vuoden 1952 Saksan GP:ssä eikä kerännyt urallaan yhtään pistettä. Samana vuonna Laurent voitti Eläintarhan ajot ja oli seuraavana vuonna toinen samassa kilpailussa.
Laurent ajoi myös Le Mansin 24 tunnin ajoissa vuosina 1953-54, joissa sijoittui yhdeksänneksi ja neljänneksi. Hänen jalkansa murtui vuoden 1955 Barin osakilpailun harjoituksissa ja vetäytyi kilparadoilta vuotta myöhemmin.
Formula 1-tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | HW Motors Ltd. | HWM | Alta s4 | SUI | 500 | BEL 12 | FRA | GBR |  |  |  | - | 0 |
| 1952 | Ecurie Francorchamps | Ferrari 500 | Ferrari s4 |  |  |  |  |  | GER 6 | NED | ITA | - | 0 |
Rina De Liguoro

Rina De Liguoro vuoden 1924 elokuvassa Messalina.
Rina De Liguoro (oikealta nimeltään Elena Caterina Catardi, 24. heinäkuuta 1892 Firenze – 15. huhtikuuta 1966 Rooma) oli italialainen pianisti ja elokuvanäyttelijä. Häntä on kutsuttu italialaisen mykkäelokuvan viimeiseksi diivaksi.
Tuleva näyttelijä opiskeli pianonsoittoa ja valmistui Napolin San Pietro a Majellan konservatoriosta. Vuonna 1918 hän meni naimisiin elokuva-alalla toimineen kreivi Wladimiro De Liguoron kanssa. Rinan elokuvadebyytti oli pieni rooli Lucio D’Ambran komediassa La principessa Bebè (1921). Hänen läpimurtonsa tapahtui Enrico Guazzonin Messalinan nimiroolissa vuonna 1923. De Liguoro näytteli myös historiallisten elokuvien Quo vadis? ja Pompejin viimeiset päivät uusintaversioissa.
1920-luvun loppupuolella De Liguoro työskenteli Saksassa, Itävallassa ja Ranskassa. Tuon ajan elokuvista merkittävimpiä ovat Alexandre Volkoffin Casanova (1927) ja Richard Oswaldin Cagliostron kreivi (1929). De Liguoron viimeinen italialainen mykkäelokuva oli uusintaversio Francesca Bertinin Assunta Spinasta vuonna 1930. Samana vuonna hän siirtyi Hollywoodiin. De Liguoro näytteli Clarence Brownin menestyselokuvassa Romantiikka (Romance) ja Cecil B. DeMillen flopissa Madam Satan (molemmat 1930), mutta äänielokuvan tultua työtilaisuudet alkoivat ehtyä. Vuonna 1939 näyttelijä palasi Italiaan, jossa hän esiintyi vielä muutamissa elokuvissa. Niistä viimeinen oli Luchino Viscontin Tiikerikissa vuonna 1963.
Aiheesta muualla

Rina De Liguoro Elonetissä.
Rina De Liguoro Internet Movie Databasessa. (englanniksi)
Renegotiations: The Remixes

| Renegotiations: The Remixes The Black Eyed Peas |
| --- | --- | --- |

EP-levyn tiedot
 Julkaistu: 28. maaliskuuta 2006
 Formaatti: CD
 Tuottaja(t): will.i.am
 Tyylilaji: rap, hip hop, pop
 Kesto: 31.28
 Levy-yhtiö: Interscope
The Black Eyed Peasin muut julkaisut
| Monkey Business 2005 | Renegotiations: The Remixes 2006 | The E.N.D. 2009 |
Renegotiations: The Remixes on hip hop -ryhmä Black Eyed Peasin remix-EP, joka julkaistiin 28. maaliskuuta 2006. EP:n kaikki kappaleet ovat edelliseltä Monkey Business -albumilta.
Kappaleet

Like That – 4.36 (Album Version, feat. Cee-Lo, John Legend, Q-Tip & Talib Kweli)
Ba Bump – 3.09 (Erick Sermon Remix)
My Style – 4.28 (DJ Premier Remix, feat. Justin Timberlake)
They Don't Want Music – 6.25 (Pete Rock Remix, feat. James Brown)
Feel It – 4.54 (Jazzy Jeff Soulful Remix)
Audio Delite – 4.03 (Album Version)
Disco Club – 3.50 (Large Pro Peas Remix)
Arvostelut

AllMusic:
Rhapsody (pelisarja)

| Rhapsody |
| --- | --- |
Kehittäjä:  Nippon Ichi Software
Julkaisija:  Nippon Ichi Software
Lajityyppi:  roolipeli
Lisää peliartikkeleitaVideopelien teemasivulla
Rhapsody on Nippon Ichi Softwaren kehittämä ja julkaisema roolipelisarja.
Sarjaan viitataan myös tapahtumapaikan Marl Kingdom nimellä. Peleissä käytetään anime-tyylistä grafiikkaa ja viitataan musiikkiin sekä instrumentteihin. Sarjan söpöys oli suosittua Japanissa, mutta Yhdysvalloissa peli ei menestynyt.
Pelit

Rhapsody: A Musical Adventure (1998)
Rhapsody II: Ballad of the Little Princess (1999)
Rhapsody III: Memories of Marl Kingdom (2000)
Marl Kingdom: Happy Hunt (2001)
Pelit > Kokoelma

Sarjan toinen ja kolmas peli on julkaistu uudelleen Rhapsody: Marl Kingdom Chronicles -kokoelmassa vuonna 2023.
Käännös suomeksi
Reinickendorf (hallintoalue)

Reinickendorfin hallintoalue korostettuna Berliinin kartalla
Reinickendorfin hallintoalueeseen kuuluvat kaupunginosat
Reinickendorf on yksi Berliinin 12 hallintoalueesta (saks. Bezirk), joilla on oma, paikallisvaaleissa valittu hallintonsa ja rajoitettu itsemääräämisoikeus. Järjestyksessään se on Berliinin 12. hallintoalue ja sijaitsee kaupungin luoteisella laidalla. Vuoden 2017 joulukuun lopussa hallintoalueen asukasluku oli 260 253. Pinta-alaltaan se on 89,5 neliökilometrin suuruinen ja asukastiheys on 2 909 as./km².
Berliiniläisten keskuudessa Reinickendorf viittaa yleensä Reinickendorfin kaupunginosaan, ei samannimiseen hallintoalueeseen.
Reinickendorfin hallintoalueeseen kuuluvat kaupunginosat ('Ortsteile')

Frohnau
Heiligensee
Hermsdorf
Konradshöhe
Lübars
Märkisches Viertel
Reinickendorf
Tegel
Waidmannslust
Wittenau
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Berliinin hallintoalueet
Charlottenburg-Wilmersdorf
Friedrichshain-Kreuzberg
Lichtenberg
Marzahn-Hellersdorf
Mitte
Neukölln
Pankow
Reinickendorf
Spandau
Steglitz-Zehlendorf
Tempelhof-Schöneberg
Treptow-Köpenick
Pondori

| Pondori |
| --- | --- |
 Pondori
 Koordinaatit: 13°54′40″N, 4°39′7″W 
Valtio:  Mali
Alue:  Moptin alue
Piiri:  Djennén piiri
Hallinto:  
 – Hallinnon tyyppi:  maalaiskunta
Väkiluku (2009):  4 300
Infobox OKVirheellinen NIMI-arvo: 
Pondori on maalaiskunta Moptin alueen Djennén piirissä Malissa. Sen keskuskylä Gomitogo sijaitsee Nigerjoen ja Banin välisellä tulva-alueella kymmenen kilometriä Djennéstä länteen. Kunnassa on 4 300 asukasta (vuonna 2009).
Pondorin kunta rajoittuu pohjoisessa Djennén piirin Ouro Alin, idässä Djennén, etelässä Dandougou Fakalan ja Niansanarién sekä lännessä Néma-Badenyakafon kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Kunnan alueella virtaa joukko Banin sivuhaaroja.
Kuntaan kuuluu kuusi kylää. Asukkaat ovat etupäässä bozoja, soninkeja ja bambaroita. Vallitseva uskonto on islam.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi ja durra. Lisäksi harjoitetaan käsityöammatteja ja kaupankäyntiä.
Kunnan liikenneyhteydet ovat heikot. Tulva-aikaan ainoan kulkureitin muodostavat vesitiet. Palveluihin kuuluu neljä alakoulua ja terveysasema.
Pukin pikku apuri

| Pukin pikku apuri |
| --- | --- |

Ensiesiintyminen:  ”Joulurauha” (1. tuotantokausi)
Ääninäyttelijät:  Frank Welker (1991–1995) Dan Castellaneta
Henkilötiedot
Sukupuoli:  Uros
Hiukset:  ei hiuksia
Ikä:  ei tiedossa
Ammatti:  Eläkkeellä oleva koirakilpailija
Tärkeimmät sukulaiset:  25 pentua
Pukin pikku apuri (engl. Santa's Little Helper) on kuvitteellinen koira animaatiosarjassa Simpsonit. Se on Simpsonin perheen lemmikki, rodultaan englanninvinttikoira. Hahmon ääntelyitä näytteli 2.–7. tuotantokaudella eläinten ääniin erikoistunut näyttelijä Frank Welker, myöhemmin Dan Castellaneta. Toisin kuin monet piirrossarjojen eläinhahmot, Pukin pikku apuri käyttäytyy oikean koiran tavoin eikä ole antropomorfinen.
Pukin pikku apurin ensiesiintyminen oli 1. tuotantokauden ensimmäisessä jaksossa ”Joulurauha”, jossa Simpsonit ottivat sen huostaansa. Aiempi omistaja hylkäsi koiran sen hävittyä juoksukilpailuissa. Pukin pikku apuri on perheen yhteinen lemmikki, mutta Bart Simpsonilla on kaikkein läheisin suhde sen kanssa. Bart ja Pukin pikku apuri ovat useasti pelastaneet toisena erilaisista kiperistä tilanteista, ja Bart on aina hankkinut koiran perheelle takaisin, jos siitä on jouduttu tilapäisesti luopumaan. 3. kauden jaksossa ”Koira kuoleman partaalla” johtaja Burns aivopesi Pukin pikku apurin aggressiiviseksi vahtikoiraksi, mutta se palautui entiselleen kohdattuaan Bartin. Pukin pikku apuri on usein melko kuriton koira, joka toistuvasti aiheuttaa tuhoja talossa eikä yleensä ymmärrä sille annettuja käskyjä. Se on kuitenkin ollut Duff-oluen maskottina 14. kauden jaksossa ”Koira joka petti” ja poliisikoirana 20. kauden jaksossa ”Poliisikoira”.
Pukin pikku apuri sai naaraspuolisen vinttikoiran kanssa 25 pentua 6. kauden jaksossa ”Kaksikymmentäviisi pentua”, mutta ne päätyivät johtaja Burnsille, joka kasvatti niistä kilpakoiria. Pukin pikku apuri on saanut poikueen myös tohtori Hibbertin villakoiran kanssa 15. kauden jaksossa ”Varaklovni”.
Simpsoneilla on myös kissa Lumipallo II, jonka osuus sarjassa on paljon pienempi.
Simpsonien hahmot
| --- | --- |
Simpsonit ja sukulaiset:   Homer Simpson  Marge Simpson  Bart Simpson  Lisa Simpson  Maggie Simpson  Abraham Simpson  Patty ja Selma Bouvier 
Kaupungin väkeä:   Ned Flanders  Maude Flanders  professori Frink  Barney Gumble  tohtori Hibbert  Lionel Hutz  pastori Lovejoy  Hans Moleman  Apu Nahasapeemapetilon  pormestari Quimby  tohtori Nick  Sarjakuvahemmo  Agnes Skinner  Cletus Spuckler  Moe Szyslak  poliisipäällikkö Wiggum 
Springfieldin ydinvoimala:   Montgomery Burns  Carl Carlson  Lenny Leonard  Waylon Smithers 
Perheet:   Simpsonin perhe  Flandersin perhe  Van Houtenin perhe 
Springfieldin ala-asteen henkilökuntaa ja oppilaita:   ylitarkastaja Chalmers  Jimbo Jones  Edna Krabappel  Otto Mann  Nelson Muntz  Martin Prince  Sherri ja Terri  rehtori Skinner  Milhouse Van Houten  Ralph Wiggum  talonmies Willie 
Julkkikset:   Kent Brockman  Hassu-klovni  Troy McClure  Rainier Wolfcastle 
Vakiokonnat:   Läski-Tony  Kang ja Kodos  Sideshow Bob  Snake 
Muut:   Jebediah Springfield  Pukin pikku apuri  Tikku ja Takku
Rimvydas Šalčius

Rimvydas Šalčius (s. 31. tammikuuta 1985 Kaunas) on liettualainen uimari. Hän edustaa seuratasolla kaunasilaista Silainiaita.
Šalčius on osallistunut olympialaisiin kahdesti, vuosina 2004 ja 2008. Hän kisasi molemmilla kerroilla 100 metrin perhosuinnissa ja oli Ateenassa 2004 35. sijalla ja Pekingissä 2008 jaetulla 34. sijalla.
Ennätykset

Lähde: Swim Rankings
100 m perhosuinti (pitkä rata): 52,90 s
100 m perhosuinti (lyhyt rata): 52,35 s
50 m perhosuinti (lyhyt rata): 23,98 s
Ponciano Leiva

| Ponciano Leiva |
| --- | --- |

Hondurasin presidentti
 13. tammikuuta 1874 – 8. kesäkuuta 1876  
Edeltäjä:  Céleo Arias
Seuraaja:  Marcelino Mejía Serrano
 30. marraskuuta 1891 – 7. elokuuta 1893  
Edeltäjä:  Luis Bográn
Seuraaja:  Domingo Vásquez
Henkilötiedot
Syntynyt: 19. marraskuuta 1821 Santa Bárbara, Meksikon keisarikunta
Kuollut: 12. joulukuuta 1896 (75 vuotta) Santa Cruz de Yojoa, Honduras
Ponciano Leiva Madrid (19. marraskuuta 1821 Santa Bárbara, Meksikon keisarikunta – 12. joulukuuta 1896 Santa Cruz de Yojoa, Honduras) oli hondurasilainen poliitikko, joka oli maansa presidenttinä kahteen otteeseen, 1874–1876 ja 1891–1893.
Leiva julistautui Hondurasin väliaikaiseksi presidentiksi 23. marraskuuta 1873 ja aloitti taistelut Céleo Ariaksen hallinnon kaatamiseksi. Hän onnistui kukistamaan Ariaksen 13. tammikuuta 1874. Parlamentti valitsi Leivan virallisesti presidentiksi 29. huhtikuuta 1874. José María Medina puolestaan lähti kaatamaan Leivan hallitusta El Salvadorin Andrés del Vallen ja Guatemalan Justo Rufino Barriosin tuella. Leiva joutui jättämään tehtävänsä kesäkuussa 1876, jolloin Marcelino Mejía Serrano otti väliaikaisesti presidentin tehtävät hoidettavakseen.
Presidentti Luis Bográn nimitti Leivan sotaministeriksi maaliskuussa 1891. Syyskuussa järjestetyissä vaaleissa Leiva valitaan presidentiksi, ja hän vannoi virkavalan 30. marraskuuta. Leiva pyrki johtamaan itsevaltiaasti ja hajotti liberaalipuolueen. Leiva vaikuttaa poliittisten vastustajiensa toimia mutta onnistuu myös estämään muutaman vallankaappauksen. Hän joutui kuitenkin syöstyksi vallasta 1893. Leiva kuoli Santa Cruz de Yojoassa 1896.